Številka: 45004-1/2022/6

Datum: 27. 1. 2022

Na podlagi šestega odstavka 21. člena Zakona o Vladi Republike Slovenije (Uradni list RS,   
št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13- ZDU-1G, 65/14 in 55/17) je Vlada Republike Slovenije na 111. redni seji dne 27. 1. 2022 pod točko 1.11 sprejela naslednji

S K L E P :

1. Vlada Republike Slovenije nalaga centraliziranim organom iz Priloge 1, ki je sestavni del tega sklepa, in upravnim enotam, da zagotovijo izvedbo inventurnega popisa osnovnih sredstev s področja informatike državne uprave, ki so v upravljanju Ministrstva za javno upravo in se nahajajo na lokacijah navedenih organov.

2. Inventurni popis iz prejšnje točke se opravi preko namenske spletne aplikacije   
Ministrstva za javno upravo, ki bo posredovana v treh dneh od dne sprejetja tega sklepa.

3. Vlada Republike Slovenije nalaga centraliziranim organom iz Priloge 2, ki je sestavni del tega sklepa, in upravnim enotam izvedbo inventurnega popisa osnovnih sredstev s področja ravnanja s stvarnim premoženjem države, ki so v upravljanju Ministrstva za javno upravo in se nahajajo na lokacijah navedenih organov.

4. Inventurni popis iz prejšnjih točk se opravi po navodilih Ministrstva za javno upravo, ki bodo posredovana v treh dneh od dne sprejetja tega sklepa, ter popisano stanje uskladi z evidenco osnovnih sredstev Ministrstva za javno upravo do 10. 2. 2022.

Mag. Janja Garvas Hočevar

vršilka dolžnosti generalnega sekretarja

Prilogi:

* Priloga 1
* Priloga 2

Prejmejo:

* centralizirani organi iz Prilog 1 in 2
* upravne enote